
R O M Â N I A

JUDEŢUL BISTRIŢA-NĂSĂUD

CONSILIUL  JUDEŢEAN

H O T Ă R Â R E

pentru acceptarea donaţiei unor bunuri mobile cu titlu gratuit
        Consiliul Judeţean Bistriţa-Năsăud întrunit în şedinţă ordinară, în prezenţa preşedintelui şi a 28 consilieri judeţeni;


Având în vedere:

· expunerea de motive nr. 3907/18.04.2013 a Preşedintelui Consiliului Judeţean Bistriţa-Năsăud;
· raportul nr. IIA/3909/18.04.2013 al Direcţiei economice;
· acordul de Cooperare şi Parteneriat încheiat la data de 5.11.2003, reînnoit în data de 5.12.2008 între asociaţia Internationales Bildungs-und Sozialwerk e.V. Germania şi Direcţia Generală de Asistenţă Socială şi Protecţia Copilului Bistriţa-Năsăud;
· declaraţiile de donaţie, reprezentând oferta de donaţie, nr. 32, 33 şi 34/2013, a Asociaţiei Internationales Bildungs-und Sozialwerk e.V. Germania, înregistrate la Consiliul Judeţean Bistriţa-Năsăud cu numerele 3705, 4266 şi 4267/2013;
· adresa nr. 2570/2013 a Spitalului Judeţean de Urgenţă Bistriţa, înregistrată la Consiliul Judeţean Bistriţa-Năsăud sub nr.IIA/3975 din 18.04./2013 prin care  acceptă această donaţie;
· prevederile art. 222, 224 alin.2), 863 alin.1) lit.”c”, 1011 alin.3), 1015, art.1017-1019 din Legea nr. 287/2009 privind Codul civil, republicată, cu modificările şi completările ulterioare;
· prevederile art. 69 alin.1) şi 4) şi art. 80 alin.1) lit.”b” din Legea nr. 273/2006 privind finanţele publice locale, republicată, cu modificările şi completările ulterioare;
· prevederile lit. A-1 din Anexa 1 - Normele metodologice de întocmire şi utilizare a documentelor financiar contabile din Ordinul nr.3512/2008 privind documentele financiar-contabile;
· prevederile art. 1 alin.2) din Legea nr. 82/1991 – Legea contabilităţii, republicată, cu modificările şi completările ulterioare;
· raportul nr. IC/4089/22.04.2013 al Comisiei de cultură;
· raportul nr. IC/4127/23.04.2013 al Comisiei de administraţie.
În temeiul prevederilor art. 91 alin.5) lit.”a”, art. 97 şi art. 121 alin.3) din Legea nr. 215/2001 privind administraţia publică locală, republicată, cu modificãrile şi completările ulterioare,
H O T Ă R Ă Ş T E:
Art.1.  Se acceptă ca donaţie, cu titlu gratuit, din partea Asociaţiei Internationales Bildungs-und Sozialwerk e.V. Germania, reprezentată prin administrator dl. prof. univ. dr. h. c. Heinrich Schnatmann, următoarele bunuri:

- paturi de îngrijire spital folosite, pentru adulţi şi copii, precum şi saltele ca ajutor umanitar cu o valoare totală estimată de 10.000 Euro, cu date de identificare prevăzute în anexa nr. 1, spre a fi utilizate de Spitalul Judeţean de Urgenţă Bistriţa;
- autovehicul autospecială tip ambulanţă, marca Ford-Tranzit, cu o valoare totală estimată de 15.000 Euro, cu date de identificare prevăzute în anexa nr. 2, spre a fi utilizat de Unitatea de Primire Urgenţe a Spitalului Judeţean de Urgenţă Bistriţa;

- autovehicul tip microbuz, marca Ford-Tranzit/Tourneo, cu o valoare totală estimată de 9.500 Euro, cu date de identificare prevăzute în anexa nr. 3, spre a fi utilizat pentru servicii de asistenţă socială asigurate de Consiliul Judeţean Bistriţa-Năsăud.
Art.2. Anexele nr. 1, 2 şi 3 fac parte integrantă din prezenta hotărâre.

Art.3. Predarea bunurilor mobile menţionate la art. 1 se va face pe bază de protocol de predare-primire între reprezentanţii desemnaţi de către preşedintele Consiliului Judeţean şi ordonatorii de credite ale unităţilor beneficiare, respectiv Spitalul Judeţean de Urgenţă Bistriţa şi Direcţia Generală de Asistenţă Socială şi Protecţia Copilului Bistriţa-Năsăud.
Art.4. Prezenta hotărâre a fost adoptată un număr de 29 voturi “pentru”.
Art.5. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud, Spitalul Judeţean Bistriţa-Năsăud şi Direcţia Generală de Asistenţă Socială şi Protecţia Copilului Bistriţa-Năsăud.

Art.6. Prezenta hotărâre se comunică prin grija Serviciului comunicare, relaţii publice şi relaţii externe cu:
      - Asociaţia Internationales Bildungs-und Sozialwerk e.V. Germania;
      - Direcţia economică;
      - Spitalul Judeţean de Urgenţă Bistriţa;
      - Direcţia Generală de Asistenţă Socială şi Protecţia Copilului Bistriţa-Năsăud;
      - Instituţia Prefectului judeţul Bistriţa-Năsăud.

